Alon

Alon (Allons en francés) qu'es ua comuna agenesa situada dens lo departament d'Òut e Garona e la region de Novèla Aquitània, ancianament d'Aquitània.

Geografia
vignette|upright=1.8|centre|Comunas a l'entorn.

Toponimia
La prononciacion es [a'luŋ]. Las fòrmas ancianas que son Alon au sègle XVIII, Alanum, Alonum, en latin, en 1276, Alan en 1276, Alon en 1317, capella de Gez e de Lan en 1326, Lon en 1328. Lo nom de la comuna qu'es logicament AlonBénédicte Boyrie-Fénié, Dictionnaire toponymique des communes Lot et Garonne, ed. CAIRN, Pau, 2012, p. 46. 

Segon l'ancian site Visites en Aquitaine, Alon que correspón a un ancian vilatge galloroman nommat *Aluntium. Aquera afirmacion que sembla tirada deu Dauzat e Rostaing, mès a prepaus d'Alonh (Aups d'Auta Provença). Dauzat que's basava sus una localitat de Sicília d'aqueth nom Albert Dauzat, Charles Rostaing, Dictionnaire étymologique des Noms de Lieux en France, Librairie Guénégaud, reedicion 1984, p. 12. Pr'aquò, l'etimologia supausada, Aluntium (> *Alonç) que va en contra de totas las fòrmas ancianas e la shiulanta finala que seré estada prononciada en gascon, enquèra mèi au sègle XIII.

L'origina, segon Bénédicte Boyrie-Fénié, qu'es benlèu un nom germanic d'òme Alon o lo cognomen Alonus. Las fòrmas Lan e Lon que s'explican per confusion de la prumèra sillaba damb la preposicion a.

Bénédicte Boyrie-Fénié s'interròga pas sus la rason de l's finala en francés. Lo lòc es pas lunh dau Vasadés girondin qui coneish cas nombrós de noms de parròpias metuts au plurau, çò qui correspón a collectius (l'ensemble deus abitants). Sovent lo nom deu vilatge que's confón après damb lo deus abitantsMiquèu Audoièr, Ua solucion unica a un problèma doble : lo grop -ts, fonetica istorica e toponimia, País Gascons n° 269, novembre-décembre 2013, mès que pòt arribar lo fenomèn se produsisca pas o sia reversible; lo darrèr cas qu'es benlèu lo d'Alon, se la grafia francesa es pas analogica deu vèrbe aller, « anar ».

 Istòria 

 Administracion 

 Demografia 

Lòcs e monuments

Personalitats ligadas dab la comuna

Véser tanben
 Comunas d'Òut e Garona
Ligams extèrnes

Nòtas

Categoria:Comuna de Gasconha
Categoria:Comuna d'Òlt e Garona
Categoria:Comuna d'Agenés